钦定古今图书集成/明伦汇编/氏族典/第516卷 > 《廖用贤尚友录》 > 屈恒
## 钦定古今图书集成/明伦汇编/氏族典/第516卷 > 《廖用贤尚友录》 > 屈恒

按《魏书屈遵传》：“遵子须。须长子恒，字长生，沈深有局
量，少纂家业，尤善书计。太祖初，给事诸曹。太宗世，迁
将作监，稍迁尚书右仆射。以破平凉功，赐爵济北公。
恭宗在东宫，恒领太子少傅。恒在官公正，内外称其
平。真君四年，坠马卒，时年五十五，谥曰成公。长子观，
早卒，世祖赐其子男爵。”